open-index/open-wikipedia-markdown huggingface dataset:
বাংলাদেশ ব্ল্যাক হ্যাট হ্যাকার্স

**বাংলাদেশ ব্ল্যাক হ্যাট হ্যাকার্স** বাংলাদেশভিত্তিক হ্যাকারদের সংগঠন যেটি মূলত আলোচনায় আসে ভারতের বিরুদ্ধে সাইবার যুদ্ধ ঘোষণার মাধ্যমে। ভারত সরকারের সীমান্তরক্ষী বাহিনী বিএসএফ কর্তৃক সীমান্ত হত্যা, টিপাইমুখ বাধ নির্মাণ প্রভৃতি ইস্যু এই সাইবার যুদ্ধের ইন্ধন যোগায়। বাংলাদেশ ব্ল্যাক হ্যাট হ্যাকার্স এই সাইবার যুদ্ধ ঘোষণা করলেও পরবর্তীকালে বাংলাদেশভিত্তিক অপর দুই হ্যাকার গ্রুপ বাংলাদেশ সাইবার আর্মি এবং এক্সপায়ার সাইবার আর্মিও তাদের সাথে যোগ দেয়।

দক্ষিণ আফ্রিকার ওয়েবসাইটেও তাদের হামলার ঘটনা ঘটেছে।

মার্চ ২০১৫-এ ভারতীয় রাজনীতিবিদ শশী থারুর দ্বারা ইংল্যান্ডের বিপক্ষে বাংলাদেশের জয় নিয়ে কটুক্তির কারণে তার ওয়েবসাইট এই গোষ্ঠী হ্যাক করে।

## আরও দেখুন
* বাংলাদেশ-ভারত সাইবার-যুদ্ধ ২০১২
* অ্যানোনিমাস
* লালজ সিকিউরিটি

## তথ্যসূত্র

## বহিঃসংযোগ
* ইয়াহু নিউজে বাংলাদেশ ব্ল্যাক হ্যাট হ্যাকার্স  
* জিনহুয়া তে ব্ল্যাক হ্যাট  
* এনডিটিভি নিউজে ব্ল্যাক হ্যাট 

বিষয়শ্রেণী:কম্পিউটার নিরাপত্তা
বিষয়শ্রেণী:সাইবার অপরাধ
বিষয়শ্রেণী:হ্যাকার দল
বিষয়শ্রেণী:২০১২-এ প্রতিষ্ঠিত
বিষয়শ্রেণী:বাংলাদেশ–ভারত সম্পর্ক
বিষয়শ্রেণী:২০১২-এ বাংলাদেশে প্রতিষ্ঠিত
বিষয়শ্রেণী:২০১২-এ প্রতিষ্ঠিত ইন্টারনেট সম্পত্তি
কাংড়া জেলা

**কাংড়া জেলা** হল ভারতের হিমাচল প্রদেশ রাজ্যের একটি জেলা। এটি হিমাচল প্রদেশের সবচেয়ে জনবহুল জেলা।  এই জেলার সদর শহর ধরমশালা।

## ইতিহাস
১৮৪৬ সালে প্রথম ইঙ্গ-শিখ যুদ্ধের পর কাংড়া জেলা গঠিত হয়েছিল। এই জেলা ছিল ব্রিটিশ পাঞ্জাব প্রদেশের অংশ। অবিভক্ত কাংড়া জেলায় বর্তমান কাংড়া, হামিপুর, কুল্লু, লাহুল ও স্পিটি জেলা অন্তর্গত ছিল। প্রথমে কাংড়া এই জেলার সদর হলেও ১৮৫৫ সালে জেলাসদর ধর্মশালায় স্থানান্তরিত করা হয়।

## জনপরিসংখ্যান
২০১১ সালের জনগণনা অনুসারে, কাংড়া জেলার জনসংখ্যা ১,৫০৭,২২৩, যা গাবন রাষ্ট্র বা মার্কিন যুক্তরাষ্ট্রের হাওয়াই রাজ্যের প্রায় সমান। ভারতের জেলাগুলির মধ্যে এই জেলার স্থান ৩৩১তম। এই জেলার জনঘনত্ব  , ২০০১-১১ দশকে জনসংখ্যা বৃদ্ধির হার ১২.৫৬%.	লিঙ্গানুপাত প্রতি ১০০০ পুরুষে ১০১৩ জন নারী, সাক্ষরতার হার ৮৬.৪৯%.

## পাদটীকা

## আরও পড়ুন
* Hutchinson, J. & J. PH Vogel (1933). *History of the Panjab Hill States*, Vol. I. 1st edition: Govt. Printing, Pujab, Lahore, 1933. Reprint 2000. Department of Language and Culture, Himachal Pradesh. Chapter V Kangra State, pp.&nbsp;99–198.

## বহিঃসংযোগ

* Kangra District, Official website
* Distt Profile
* Kangra's History
* Temples of Kangra
* Kangra Map
* Kangra photo gallery


বিষয়শ্রেণী:হিমাচল প্রদেশের জেলা
ডেভিড অ্যালান ব্রমলি

**ডেভিড অ্যালান ব্রমলি** একজন কানাডিয়ান-আমেরিকান পদার্থবিদ, একাডেমিক প্রশাসক এবং মার্কিন প্রেসিডেন্ট জর্জ এইচ ডব্লিউ বুশের বিজ্ঞান উপদেষ্টা ছিলেন। 

## জীবনী
ব্রমলি ১৯২৬ সালের ৪ মে কানাডার অন্টারিওতে জন্মগ্রহণ করেন। তিনি কুইন্স বিশ্ববিদ্যালয় থেকে ১৯৪৯ সালে ব্যাচেলর অব সাইয়েন্স এবং ১৯৫০ সালে মাস্টার অব সায়েন্স ডিগ্রি অর্জন করেন। তিনি রোচেস্টার বিশ্ববিদ্যালয় থেকে ১৯৫২ সালে মাস্টার অব সায়েন্স এবং পিএইচডি ডিগ্রি অর্জন করেন।  তিনি রোচেস্টার বিশ্ববিদ্যালয়ে ১৯৫২ থেকে ১৯৫৩ সাল পর্যন্ত ইন্সট্রাক্টর এবং ১৯৫৩ থেকে ১৯৫৪ সাল পর্যন্ত সহকারী অধ্যাপক হিসেবে কর্মরত ছিলেন। তিনি ১৯৬০ সালে ইয়েল বিশ্ববিদ্যালয় এ পদার্থবিজ্ঞানের সহযোগী অধ্যাপক হিসেবে যোগদান করেন। তিনি ১৯৬১ সালে অধ্যাপক নিযুক্ত হন এবং ১৯৬০ থেকে ১৯৬৩ সাল পর্যন্ত হেভী আয়ন অ্যাক্সিলারেটর ল্যাবের সহযোগী পরিচালক হিসেবে দায়িত্ব পালন করেন। তিনি ১৯৭০ থেকে ১৯৭৭ সাল পর্যন্ত পদার্থবিজ্ঞান বিভাগের চেয়ারম্যান হিসেবে দায়িত্ব পালন করেন। তিনি ১৯৯৭ সালে আমেরিকান ফিজিক্যাল সোসাইটির প্রেসিডেন্টের দায়িত্ব পালন করেন।

## সম্মাননা ও পুরস্কার
* ন্যাশনাল মেডেল অব সায়েন্স, ১৯৮৮

### সম্মানসূচক ডিগ্রি

## তথ্যসূত্র

বিষয়শ্রেণী:১৯২৬-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:কুইন্স বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:মার্কিন নিউক্লীয় পদার্থবিজ্ঞানী
বিষয়শ্রেণী:কানাডীয় পদার্থবিজ্ঞানী
বিষয়শ্রেণী:মার্কিন যুক্তরাষ্ট্রে কানাডীয় অভিবাসী
বিষয়শ্রেণী:ডিউক বিশ্ববিদ্যালয়ের শিক্ষক
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:রচেস্টার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইয়েল বিশ্ববিদ্যালয়ের শিক্ষক
সী ডগস

**সী ডগস** ছিল ইংল্যান্ডের রাণী প্রথম এলিজাবেথের সময়কার জলদস্যু এবং তারা **এলিজাবেথান জলদস্যু** হিসেবেও পরিচিত ছিল। তারা ১৫৬০ থেকে ১৬০৫ সাল পর্যন্ত সক্রিয় ছিল। এসব জলদস্যুরা ছিল রাণী প্রথম এলিজাবেথের অনুমোদিত জলদস্যু যারা সাচরাচর স্প্যানীয় জাহাজ আক্রমণ করত; এমনকি যখন তাদের সাথে যুদ্ধাবস্থা বিরাজ করত না তখনও। রাণীর অনুমতির জন্যই মূলত তারা জলদস্যুতা করত এবং তাদের জন্য লেটার অফ মার্কি নামে একটি সরকারি অনুমতিপত্রও জাড়ি করা হয়েছিল।

১৫৬০-এর দশকে জন হকিন্স ছিলেন সী ডগসের অন্যতম গুরুত্বপূর্ণ ব্যক্তি যিনি সাধারনত ক্যরিবীয় অঞ্চলে স্প্যানীয়দের আক্রমণ করতেন। সী ডগসরা এছাড়াও আফ্রিকায় দাস বাণিজ্যে নিয়োজিত ছিল। স্যার জন হকিন্স ব্রিটিশ দাস বাণিজ্যের প্রথমদিককার ব্যক্তি হিসেবেও পরিচিত কারণ তিনিই প্রথম ত্রিজাতিয় দাস বাণিজ্য শেষে সেখান থেকে মুনাফা অর্জনে সমর্থ হন। কিন্তু তিনি আফ্রিকা থেকে দাস নিয়ে ইংল্যান্ডে আসা প্রথম ব্যক্তি নন।

স্যার ফ্রান্সিস ড্রেকও সী ডগসের একজন সদস্য ছিলেন এবং তিনি অধিুনিককালে প্রশান্ত উপকূলে সানফ্রান্সিসকোতে স্প্যানীয় জাহাজ আক্রমণ ও লুট করতেন। তার সবচেয়ে জনপ্রিয় সমুদ্রযাত্রায় তিনি প্রশান্ত উপকূলে স্প্যানীয় জাহাজ আক্রমণের জন্য বের হন এবং ইংল্যান্ডে ফেরার পথে তিনি দ্বিতীয় ব্যক্তি হিসেবে সমুদ্র-পথে বিশ্ব-ভ্রমণ করতে সমর্থ হন।

১৯৮৮ সালে স্প্যানিশ আর্মাডা ধ্বংসের পিছনে সী ডগসের সদস্য ফ্রান্সিস ড্রেক, জন হকিন্স, ওয়াল্টার রেলিগ ও মার্টিন ফ্রোবিশের সকলেই যুক্ত ছিলেন। অন্যান্য বিখ্যাত সী ডগসদের মধ্যে ছিলেন, থমাস ক্যাভেন্ডিশ, হামফ্রে গিলবার্টসহ আরো অনেকে।

১৬০৪ সালে স্পেনের সাথে শান্তি প্রতিষ্ঠার পরও অনেক সী ডগস বারবারী উপকূলে তাদের জলদস্যু কার্যক্রম চালিয়ে যায় ও এরফলে *অ্যাংলো-তুর্কী জলদস্যুতার* উত্থান ঘটে যা পরবর্তীতে ইংরেজ সিংহাসনের বিব্রতের কারণ হয়ে উঠে।

## পদটীকা

বিষয়শ্রেণী:জলদস্যুতা
বিষয়শ্রেণী:ইংরেজ প্রাইভেটিয়ার
শ্রীনগর জেলা

**শ্রীনগর জেলা** হল ভারতের জম্মু ও কাশ্মীরের একটি জেলা। এই জেলার সদর শহর হল শ্রীনগর। ২০১১ সালের জনগণনা অনুসারে এই জেলা জম্মু ও কাশ্মীর রাজ্যের দ্বিতীয় সর্বাধিক জনবহুল জেলা (জম্মু জেলার পরে)।

## জনপরিসংখ্যান
২০১১ সালের জনগণনা অনুসারে, শ্রীনগর জেলার জনসংখ্যা ১,২৬৯,৭৫১, যা এস্তোনিয়া রাষ্ট্রের বা মার্কিন যুক্তরাষ্ট্রের নিউ হ্যাম্পশায়ার রাজ্যের প্রায় সমান। ভারতের জেলাগুলির মধ্যে এই জেলার স্থান ৩৮১তম। এই জেলার জনঘনত্ব  , ২০০১-১১ দশকে এই জেলার দশকীয় বৃদ্ধির হার ২৩.৫৬%. লিঙ্গানুপাতের হার প্রতি ১০০০ পুরুষে ৮৭৯ জন নারী, এবং সাক্ষরতার হার ৭১.২১%.

## পাদটীকা

## বহিঃসংযোগ
* Greater Kashmir, daily English newspaper from Srinagar, Kashmir
* Official website of district administration
* Soan Meeraas,A Kashmiri newspaper from Srinagar, Kashmir
* http://www.onefivenine.com/india/villag/Srinagar List of places in Srinagar

বিষয়শ্রেণী:জম্মু ও কাশ্মীরের জেলা
বিষয়শ্রেণী:শ্রীনগর জেলা
বিষয়শ্রেণী:ভারতের সংখ্যালঘু ঘনীভূত জেলা
মাইক্রোসফট বিং

**বিং** () (যাদের পূর্বে **লিভ সার্চ** **উইন্ডোজ** **লিভ সার্চ** এবং **এমএসএন সার্চ** নাম ছিল) মাইক্রোসফট কর্তৃক নিয়ন্ত্রিত একটি ওয়েব অনুসন্ধান ইঞ্জিন (প্রচারের সময় ডিসিশন ইঞ্জিন )। বিং বিভিন্ন ধরনের অনুসন্ধান সেবা প্রদান করে যেমন - ওয়েব, ভিডিও, চিত্র এবং মানচিত্র ইত্যাদি অনুসন্ধান সরবরাহ করে। এটি এএসপি ডট নেট ব্যবহার করে তৈরি করা।

## পদটীকা

বিষয়শ্রেণী:ইন্টারনেট অনুসন্ধান ইঞ্জিন
বিষয়শ্রেণী:মাইক্রোসফট
বিষয়শ্রেণী:বহুভাষিক ওয়েবসাইট
বিষয়শ্রেণী:মাইক্রোসফট ওয়েবসাইট
বিষয়শ্রেণী:২০০৯-এ প্রতিষ্ঠিত ইন্টারনেট সম্পত্তি
বিষয়শ্রেণী:২০০৯-এ মার্কিন যুক্তরাষ্ট্রে প্রতিষ্ঠিত
ক্রিস রজার্স

**ক্রিস্টোফার জন লিউলিন রজার্স** (; জন্ম: ৩১ আগস্ট, ১৯৭৭) অস্ট্রেলিয়ার নিউ সাউথ ওয়েলস প্রদেশের সিডনি এলাকার সেন্ট জর্জ এলাকায় জন্মগ্রহণকারী সাবেক আন্তর্জাতিক ক্রিকেটার। বামহাতি উদ্বোধনী ব্যাটসম্যান হিসেবেই মূলতঃ তিনি অস্ট্রেলিয়া ক্রিকেট দলে অংশগ্রহণ করেছেন। এছাড়াও দলের প্রয়োজনে মাঝে-মধ্যে লেগ-ব্রেক বোলিং করেছেন ১.৭৭ মিটার উচ্চতার অধিকারী **ক্রিস রজার্স**। কাউন্টি ক্রিকেটে ডার্বিশায়ারের সাবেক অধিনায়ক ছিলেন তিনি। ওয়েস্টার্ন অস্ট্রেলিয়ার হয়ে দশ বছর ধরে খেলেছিলেন।

## প্রারম্ভিক জীবন
রজার্সের বাবা জন রজার্স ১৯৬৯ থেকে ১৯৭০ সাল পর্যন্ত নিউ সাউথ ওয়েলস ক্রিকেট দলের হয়ে খেলেছেন। এছাড়াও তা চাচাতো ভাই ইয়ান রজার্স দাবায় অস্ট্রেলীয় গ্র্যান্ডমাস্টার।

প্রথম-শ্রেণীর ক্রিকেটে প্রায় ৫০টি খেলায় অংশগ্রহণ করলেও ৩০ বছর বয়স হবার পূর্ব-পর্যন্ত অস্ট্রেলিয়া জাতীয় ক্রিকেট দলে অংশগ্রহণের সুযোগ ঘটেনি ক্রিস রজার্সের। তবে তিনি অস্ট্রেলিয়া এ দলের সদস্যরূপে তিনবার ক্রিকেট খেলায় অংশগ্রহণ করেছেন। পঁয়ত্রিশ বছর বয়সে ২০১৩ সালে ইংল্যান্ডে অনুষ্ঠিত অ্যাশেজ সিরিজে জাতীয় দলের সদস্য হিসেবে নির্বাচিত হন তিনি।

## আন্তর্জাতিক ক্রিকেট
মে, ২০০৭ সালে রজার্স প্রথমবারের মতো জাতীয় পর্যায়ে ক্রিকেট অস্ট্রেলিয়ার সাথে চুক্তিতে আবদ্ধ হন। ১৩ জানুয়ারি, ২০০৮ তারিখে গুরুতর আঘাতপ্রাপ্ত ম্যাথু হেইডেনের অনুপস্থিতিজনিত কারণে অস্ট্রেলিয়া টেস্ট দলে অন্তর্ভুক্ত হন। ১৫ জানুয়ারি তারিখে ওয়াকা গ্রাউন্ডে অনুষ্ঠিত ভারতের বিরুদ্ধে ৩য় টেস্টে অংশগ্রহণের জন্য তার নাম ঘোষণা করা হয়। অস্ট্রেলিয়া তাদের ধারাবাহিক ১৭শ টেস্ট বিজয়ের বিশ্বরেকর্ডের দ্বারপ্রান্তে আসে। কিন্তু প্রথম ইনিংসের ২১২ রানের মধ্যে তার সংগ্রহ ছিল মাত্র চার এবং দ্বিতীয় ইনিংসে তিনি মাত্র ১৫ রান সংগ্রহ করেন। ফলে চারশতাধিক রানের লক্ষ্যমাত্রা টপকে যাবার লক্ষ্য ব্যর্থতায় পর্যবসিত হয়। ফলশ্রুতিতে জাতীয় পর্যায়ে তার চুক্তি এপ্রিল, ২০০৮ সাল পর্যন্ত স্থগিত থাকে। এ বিষয়ে রজার্সের মন্তব্য ছিল যে, “আমি মনে করিনি এ সুযোগ আবারো আসবে। আমি এটিকে মেনে নিয়েছি এবং আবারো দলে ফিরে আসবো।”

## তথ্যসূত্র

## আরও দেখুন
* মাইকেল ক্লার্ক
* ২০১৩ অ্যাশেজ সিরিজ
* অস্ট্রেলিয়া জাতীয় ক্রিকেট দল

## বহিঃসংযোগ
* 
* 

বিষয়শ্রেণী:অস্ট্রেলীয় ক্রিকেটার
বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:ডার্বিশায়ারের ক্রিকেটার
বিষয়শ্রেণী:ডার্বিশায়ার ক্রিকেট অধিনায়ক
বিষয়শ্রেণী:মিডলসেক্সের ক্রিকেটার
বিষয়শ্রেণী:নর্দাম্পটনশায়ারের ক্রিকেটার
বিষয়শ্রেণী:শ্রপশায়ারের ক্রিকেটার
বিষয়শ্রেণী:সিডনি থান্ডারের ক্রিকেটার
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:ওয়েস্টার্ন অস্ট্রেলিয়ার ক্রিকেটার
বিষয়শ্রেণী:উইল্টশায়ারের ক্রিকেটার
বিষয়শ্রেণী:লিচেস্টারশায়ারের ক্রিকেটার
বিষয়শ্রেণী:সমারসেটের ক্রিকেটার
বিষয়শ্রেণী:সিডনি থেকে আগত ক্রিকেটার
বিষয়শ্রেণী:মিডলসেক্স ক্রিকেট অধিনায়ক
বিষয়শ্রেণী:সমারসেট ক্রিকেট অধিনায়ক
বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
দরং জেলা

**দরং জেলা** () ভারতের আসাম রাজ্যের সাতাশটি জেলার ভিতরে একটি। মঙ্গলদৈ এর সদরদপ্তর। ১৯৮৩ সনে অবিভক্ত দরং জেলার বিভাজন হয় এবং তেজপুর মহকুমাকে নিয়ে শোণিতপুর জেলা গঠন করা হয়। পূর্বের মঙ্গলদৈ মহকুমাকে দরং জেলার নাম দেয়া হয়। ২০০৪ সনে পুনরায় দরং জেলার একটা অংশকে আলাদা করে ওদালগুরি জেলা গঠন করা হয়। দরং জেলা বর্তমানে ৩৪৮১ বর্গ কিলোমিটার স্থান অধিকার করে আছে।

## নামের ইতিবৃত্ত
একাংশের মতে প্ৰাচীন কালে দরং জেলার বহু বেপারীর সাথে চীন, নেপাল, ভুটান ও অন্যান্য স্থানের সম্পৰ্ক ছিল। সেই কারণে এই জায়গাটি দ্বার হিসেবে ব্যবহৃত এবং নামটি দ্বার শব্দের দ্বারা অপ্ৰভংশ হয়ে দরং বুলি হয়েছে এবং অনেকে এটি বিশ্বাস করে। 

## ইতিহাস
পূৰ্বের দরং জেলা ১৯৮৩ সনে শোণিতপুর জেলা এবং ২০০৪ সনে ওদালগুরি জেলাতে পৃথক হয়।

## ভৌগোলিক তথ্য
* চারিসীমা:
এই জেলাকে একটা সমভুমি অঞ্চল বুলতে পারি। এই জেলার উত্তরে ওদালগুরি জেলা এবং দক্ষিণ সীমান্তে মহানদ ব্ৰহ্মপুত্ৰ বয়ে গেছেl পূর্বে শোণিতপুর জেলা এবং পশ্চিমে কামরূপ জেলাl জেলাটির ব্ৰহ্মপুত্ৰের মুখ্য উপনদীসমূহ হ’ল- বরনদী, নোবা নদী, মঙ্গলদৈ নদী এবং ধনশিরি নদী।

* অবস্থান:
দরং জেলা ২০ ডিগ্ৰী ৯ মিনিট উত্তর থেকে ২৬ ডিগ্ৰী ৯৫ মিনিট উত্তর অক্ষাংশে এবং ৯১ ডিগ্ৰী ৪৫ মিনিট পূর্ব থেকে ৯২ ডিগ্ৰী ২২ মিনিট পূর্ব দ্ৰাঘিমার মাঝে অবস্থিত মধ্য অসমের একটি জেলা। জেলা সদর মঙ্গলদৈ। জেলার আয়তন ১৪২০.৫১ বৰ্গ কি.মি.। ২০০১ সনের পরিসংখ্যান মতে জেলার মোট জনসংখ্যা ৭,৫৯,৭১২ জন এবং স্বাক্ষরতার হার ৫৫ শতাংশ।

মানস জাতীয় উদ্যান এবং ওরাং জাতীয় উদ্যান-এর অংশ দরং জেলাতে অবস্থিত।

## উল্লেখযোগ্য স্থান
* **[[মঙ্গলদৈ]]**: দরং জেলার এখন মুখ্য নগর। ইস্ট ইন্ডিয়া কোম্পানীর বনিকেরা এই নগর আরম্ভ করেছিল। ইংরেজ সকলে কোঁচ রাজার নিকট থেকে দরং রাজ্য কেড়ে নিয়ে মঙলদৈ-এ দরং-এ শাসনকেন্দ্ৰ স্থাপন করে। ১৯৮৩ সনের জুলাইতে নবগঠিত দরং জেলার সদর স্থাপন করা হয় মঙলদৈ নগরে। এর আগে মঙলদৈ ছিল একটি মহকুমা সদর।
* **[[সিপাঝাড়]]** : দরং জেলার একটি অন্যতম শহর।

## উল্লেখযোগ্য অনুষ্ঠান এবং স্বেচ্ছাসেবী সংগঠনসমূহ

## তথ্যসূত্র

## বহিঃসংযোগ
* দরং জেলা প্ৰশাসনের সরকারি ওয়েবসাইট

বিষয়শ্রেণী:আসামের জেলা
বিষয়শ্রেণী:দরং জেলা
বিষয়শ্রেণী:ভারতের সংখ্যালঘু ঘনীভূত জেলা
নাস্তি কল্পনা

থাম্ব|শূন্য-অনুমান
**নাস্তি কল্পনা** (ইংরেজি: null hypothesis) হল, যে পরিসংখ্যানিক কল্পনা যেকোনো একটি বিষয়ের সত্যতা যাচাই (Hypothesis test) এর জন্য গৃহীত হয়। একে H0 দ্বারা প্রকাশ করা হয়।

উদাহরণ হিসেবে বলা যায়, কোনো একটি কোম্পানি ডায়াবেটিস এর জন্য নতুন একটি ওষুধ তৈরি করল। এখন সেটি কার্যকর কিনা তা যাচাই (hypothesis test) করার জন্য পরীক্ষণ হবে নিম্নরুপ:
* H0 : পুরনো এবং নতুন ওষুধের মধ্যে কোন পার্থক্য নেই।

## তথ্যসূত্র

* 

## আরো পড়ুন
* .

## বহিঃসংযোগ
* HyperStat Online: Null hypothesis

বিষয়শ্রেণী:পরিসংখ্যান
বিষয়শ্রেণী:পরিসাংখ্যিক তত্ত্ব
বিষয়শ্রেণী:পরীক্ষা নকশাকরণ
স্বপ্নের বাসর

**স্বপ্নের বাসর** হল একটি বাংলাদেশী রোমাঞ্চকর চলচ্চিত্র যেটি পরিচালনা করেছেন এফ আই মানিক। ছবিটি ত্রিভূজ প্রেমের কাহিনি নিয়ে নির্মিত হয়েছে এবং একই সঙ্গে জনপ্রিয় কিছু অসাধারন সুরেলা গান রয়েছে। চলচ্চিত্রটিতে অভিনয় করেছেন রিয়াজ, শাকিব খান, শাবনূর, রাজীব, নাসির খান, ডন, মিনু রহমানসহ আরও অনেকে। *স্বপ্নের বাসর* চলচ্চিত্রটি ২০০১ সালের বহুল আলোচিত চলচ্চিত্রগুলোর মধ্যে অন্যতম এবং এটি ব্যবসায়িক দিক থেকেও ছিলো বেশ সফল।

## কাহিনি সংক্ষেপ
সাগর (রিয়াজ) হল একজন সৎ, সুদর্শন এবং গরীব ঘরের ছেলে, সে বড় ঘরের আদরের মেয়ে নুপুর (শাবনূর)-এর প্রেমে পড়ে। কিন্তু বিভিন্ন প্রকার প্রতিকূলতার ফলে তাদের সম্পর্ক বিচ্ছিন্ন হয়ে যায়। বাদল (শাকিব খান) তাদের সম্পর্ক পুন:স্থাপনে সাহায্য করে। আর এই ঘটনাই চলচ্চিত্রটির মূল উপজীব্য।

## চরিত্র
* রিয়াজ - সাগর
* শাকিব খান - বাদল 
* শাবনূর - নুপুর 
* রাজীব
* রাশেদা চৌধুরী 
* নাসির খান
* ডন
* মিনু রহমান

## দল
* পরিচালক: এফ আই মানিক

## সঙ্গীত
২০০৩ সালের আলোচিত চলচ্চিত্রগুলোর অন্যতম 'স্বপ্নের বাসর'। এই চলচ্চিত্রটির সবকটি গানই সাধারণ্যে ব্যাপক জনপ্রিয়তা লাভ করে। এই চলচ্চিত্রটির অন্যতম জনপ্রিয় একটি গান হল "কিছু কিছু মানুষের জীবনে ভালবাসা চাওয়াটাই ভুল", যেটি গেয়েছেন প্রখ্যাত সঙ্গীত শিল্পী অ্যান্ড্রু কিশোর এবং রুমানা ইসলাম কনকচাপা। এই গানটি লিখেছেন কিংবদন্তি গীতিকবি মোহাম্মদ রফিকউজ্জামান।

## হোম ভিডিও
চলচ্চিত্রটি ২০২৩ সালের ৩০ অক্টোবর জনপ্রিয় ভিডিও স্ট্রিমিং সেবা ''চরকি''তে উন্মুক্ত করা হয়।

## তথ্যসূত্র

## বহিঃসংযোগ

বিষয়শ্রেণী:২০০৩-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:এফ আই মানিক পরিচালিত চলচ্চিত্র
উত্তর গোয়া জেলা

থাম্ব|150px|উত্তর ও দক্ষিণ গোয়া জেলার মানচিত্র
**উত্তর গোয়া জেলা**; () হল ভারতের গোয়া রাজ্যের দুটি জেলার একটি। এই জেলার উত্তরে ও পূর্বে যথাক্রমে মহারাষ্ট্র রাজ্যের সিন্ধুদুর্গ ও কোলহাপুর জেলা, দক্ষিণে দক্ষিণ গোয়া জেলা ও পশ্চিমে আরব সাগর অবস্থিত।

গোয়া ও অন্য দুটি পর্তুগিজ উপনিবেশ ভারতের অন্তর্ভুক্ত হওয়ার পর গোয়া, দমন ও দিউ নিয়ে একটি মাত্র কেন্দ্রশাসিত অঞ্চল গঠিত হয়। সেই সময় গোয়া, দমন ও দিউ একটি মাত্র জেলার অন্তর্গত ছিল। ১৯৮৭ সালের ৩০ মে গোয়া পূর্ণ রাজ্যের স্বীকৃতি পায় (দমন ও দিউ কেন্দ্রশাসিত অঞ্চলই থেকে যায়)। এই সময় গোয়াকে উত্তর গোয়া ও দক্ষিণ গোয়া জেলায় বিভক্ত করা হয়।

## জনপরিসংখ্যান
২০১১ সালের জনগণনা অনুসারে, উত্তর গোয়া জেলার জনসংখ্যা ৮১৭,৭৬১, যা কোমোরোজ রাষ্ট্র বা মার্কিন যুক্তরাষ্ট্রের দক্ষিণ ডাকোটা রাজ্যের সমান। ভারতের জেলাগুলির মধ্যে এই জেলার স্থান ৪৮০তম। এই জেলার জনঘনত্ব , ২০০১-১১ দশকে জনসংখ্যা বৃদ্ধির হার ৭.৮%, লিঙ্গানুপাত প্রতি ১০০০ পুরুষে ৯৫৯ জন নারী এবং সাক্ষরতার হার ৮৮.৮৫%।

## পাদটীকা

## বহিঃসংযোগ
* North Goa District Website 


বিষয়শ্রেণী:গোয়ার জেলা
বিষয়শ্রেণী:গোয়া
বক্সিং ডে টেস্ট

thumb|250px|২০০৬ সালের বক্সিং ডে টেস্টের দ্বিতীয় দিনে দর্শক সমাগম
**বক্সিং ডে টেস্ট** () ম্যাচ অস্ট্রেলিয়ার ভিক্টোরিয়া প্রদেশের মেলবোর্ন শহরে অনুষ্ঠিত ক্রিকেট টেস্ট ম্যাচ। এতে স্বাগতিক অস্ট্রেলিয়া ক্রিকেট দল ও গ্রীষ্মকালীন সফরে আসা প্রতিপক্ষ জাতীয় ক্রিকেট দল প্রতিদ্বন্দ্বিতা করে। ২৬ ডিসেম্বর তারিখে পালিত বক্সিং ডে উপলক্ষ্যে সাংবার্ষিকভিত্তিতে এ টেস্ট ম্যাচ অনুষ্ঠিত হয়ে থাকে। এ খেলার মাঠ হিসেবে মেলবোর্ন ক্রিকেট গ্রাউন্ডকে (এমসিজি) নির্ধারণ করা হয় যা ১৯৫০ সাল থেকে প্রবর্তিত হয়েছে। প্রতি চার বছর অন্তর বক্সিং ডে টেস্টকে কেন্দ্র করে ইংল্যান্ডের বিপক্ষে অনুষ্ঠিত পাঁচ-ম্যাচের অ্যাশেজ সিরিজের অংশ হিসেবে গণ্য করা হয়।

## ইতিহাস
[thumb|250px|২০০৭ সালের বক্সিং ডে টেস্টে ক্রিকেটপ্রেমী [দর্শক|দর্শকদের একাংশ]]
দীর্ঘদিনের ঐতিহ্য ও রীতি-নীতি অনুযায়ী ভিক্টোরিয়া-নিউ সাউথ ওয়েলস ক্রিকেট দল শেফিল্ড শিল্ডের খেলা মেলবোর্ন ক্রিকেট গ্রাউন্ড (এমসিজি)-তে পূর্ব-ঘোষিত সময়সূচী অনুযায়ী বক্সিং ডে’র দিনে প্রতিদ্বন্দ্বিতা করতো। কিন্তু এরফলে নিউ সাউথ ওয়েলসের খেলোয়াড়েরা ক্রিস্টমাস দিবসে পারিবারিক সান্নিধ্যলাভ থেকে বঞ্চিত হতো।

১৯৫০-৫১ মৌসুমের ২২-২৭ ডিসেম্বর মেলবোর্ন টেস্ট অনুষ্ঠিত হয় যার তৃতীয় দিনের পর বক্সিং ডেও এতে যুক্ত ছিল। কিন্তু ১৯৫৩ থেকে ১৯৬৭ সালের মধ্যে কোন বক্সিং ডে টেস্ট খেলা অনুষ্ঠিত হয়নি। ১৯৭৪-৭৫ মৌসুমের অ্যাশেজ সিরিজে ছয়টি টেস্ট ম্যাচ অন্তর্ভুক্ত করা হয়। তৃতীয় টেস্ট খেলা বক্সিং ডে উপলক্ষ্যে ঘোষণা করা হয় যা আধুনিক রীতি-নীতিতে পরিণত হয়। ১৯৮০ সালে মেলবোর্ন ক্রিকেট ক্লাব ও অস্ট্রেলিয়া ক্রিকেট দল বার্ষিকভিত্তিতে টেস্ট খেলা আয়োজনের জন্য চুক্তিতে আবদ্ধ হয়।

### বক্সিং ডে একদিনের আন্তর্জাতিক
১৯৮৯ সালে টেস্ট ম্যাচের পরিবর্তে একদিনের আন্তর্জাতিক ক্রিকেট খেলার আয়োজন করা হয়। এতে অস্ট্রেলিয়া ও শ্রীলঙ্কা ক্রিকেট দল অংশগ্রহণ করে। খেলায় অস্ট্রেলিয়া ৩০ রানে বিজয় লাভ করে।

## বক্সিং ডে টেস্ট ম্যাচের তালিকা

## অন্যান্য বক্সিং ডে টেস্ট
নিউজিল্যান্ডের ওয়েলিংটনে অবস্থিত ব্যাসিন রিজার্ভে বার্ষিক আকারে বক্সিং ডে টেস্ট অনুষ্ঠিত হয়েছিল। একদিনের আন্তর্জাতিক এবং টুয়েন্টি২০ আন্তর্জাতিকের কারণে কয়েক বছর পূর্ব থেকে বক্সিং ডে উপলক্ষ্যে বন্ধ রাখা হয়। ঘোষণা করা হয়েছিল যে, বক্সিং ডে টেস্ট উপলক্ষ্যে ওয়েস্ট ইন্ডিজ দল ব্যাসিন রিজার্ভে খেলবে।

দক্ষিণ আফ্রিকায়ও বক্সিং ডে উপলক্ষ্যে টেস্ট খেলার আয়োজন করা হয় যদি অন্য সফরকারী কোন দল দক্ষিণ আফ্রিকা দলের সাথে সফরসূচীতে অন্তর্ভুক্ত রাখে। সনাতনী ধারায় ডারবানের সাহারা স্টেডিয়াম কিংসমিডে বক্সিং ডে টেস্টের আয়োজন করা হয়।

## তথ্যসূত্র

## আরও দেখুন
* টেস্ট ক্রিকেট
* দি অ্যাশেজ
* ইংল্যান্ড ক্রিকেট দল
* মেলবোর্ন ক্রিকেট গ্রাউন্ড
* অস্ট্রেলিয়া জাতীয় ক্রিকেট দল
* মুলাঘ পদক

## বহিঃসংযোগ

* History of MCG Boxing Day Tests
* Scoreboard: 1950 Boxing Day Test
* Scoreboard: 1952 Boxing Day Test
* Scoreboard: 1968 Boxing Day Test
* Scoreboard: 1974 Boxing Day Test
* Scoreboard: 1975 Boxing Day Test
* Scoreboard: 1980 Boxing Day Test

বিষয়শ্রেণী:আন্তর্জাতিক ক্রিকেটে অস্ট্রেলিয়া
বিষয়শ্রেণী:টেস্ট ক্রিকেট
বিষয়শ্রেণী:অস্ট্রেলীয় সংস্কৃতি
বিষয়শ্রেণী:মেলবোর্নে ক্রীড়া
বিষয়শ্রেণী:১৯৫০-এ অস্ট্রেলিয়ায় প্রবর্তিত
বিষয়শ্রেণী:মেলবোর্ন ক্রিকেট মাঠ
বক্সিং ডে

**বক্সিং ডে** যুক্তরাজ্য, কানাডা, নিউজিল্যান্ড, অস্ট্রেলিয়া, দক্ষিণ আফ্রিকা, হংকং, মাল্টায় সরকারী ছুটির দিন। বড়দিনের পরের দিন অর্থাৎ ২৬ ডিসেম্বর বক্সিং ডে পালন করা হয়। কিছু দেশে দিনটি যদি শনিবার কিংবা রবিবার হয় তাহলে পরদিন অনুষ্ঠিত হয়। এছাড়াও এ দিনটি পৃথিবীর বিভিন্ন দেশে বিশেষতঃ কমনওয়েলথভূক্ত দেশসমূহে সরকারী ছুটির দিন হিসেবে পালিত হয়। প্রাচীন সনাতনী রীতি-নীতি অনুযায়ী গরীব লোকদেরকে উপহার প্রদান করাই এদিনের প্রধান উপজীব্য বিষয়।

## উৎপত্তি
মধ্যযুগ থেকে বক্সিং ডে প্রাচীন রীতি-নীতি অনুযায়ী পালিত হয়ে আসছে। দিবসের প্রধান দিক হচ্ছে অফিসের ঊর্ধ্বতন কর্মকর্তা কর্তৃক কর্মী কিংবা গরীবদেরকে উপহারসামগ্রী বিতরণ করা। এ উপহারসামগ্রী ক্রিস্টমাস বক্স বা বড়দিনের বাক্স নামে পরিচিত। বর্তমানে ২৬ ডিসেম্বর তারিখে ব্যাংকের ছুটির দিন হিসেবেও বক্সিং ডে জড়িয়ে আছে। অস্ট্রেলিয়ায় রাজ্য সরকারের ছুটির দিন হচ্ছে বক্সিং ডে। ইতিহাস বিশ্লেষণ করলে দেখা যায়, এ দিবসের বিভিন্ন নামকরণ করা হয়েছে।

## তথ্যসূত্র

## আরও দেখুন
* বড়দিন
* বক্সিং ডে টেস্ট
* কমনওয়েলথভূক্ত দেশ
* বাংলাদেশে পালিত দিবসসমূহ

## বহিঃসংযোগ

* Snopes: The Origins of Boxing Day

বিষয়শ্রেণী:ছুটির দিন
বিষয়শ্রেণী:বড়দিনের সংস্কৃতি
বিষয়শ্রেণী:বড়দিন সম্পর্কিত ছুটির দিন
বিষয়শ্রেণী:ডিসেম্বর উদ্‌যাপন
বিষয়শ্রেণী:অস্ট্রেলিয়ায় সরকারী ছুটির দিন
বিষয়শ্রেণী:নির্ধারিত ছুটির দিন
আফতাব আহমেদ (আলোকচিত্রী)

**আফতাব আহমেদ** (১৯৩৫ - ২৪ ডিসেম্বর ২০১৩) বাংলাদেশের একজন আলোকচিত্রশিল্পী ছিলেন। ১৯৭১ সালের মুক্তিযুদ্ধসহ বিভিন্ন প্রেক্ষাপটে তার তোলা ছবি ব্যাপকভাবে আলোচিত হয়। আলোকচিত্র সাংবাদিকতায় বিশেষ অবদানের জন্য তিনি ২০০৬ সালে একুশে পদক লাভ করেন।

## জন্ম ও শিক্ষাজীবন
আফতাব আহমেদ ১৯৩৫ সালে রংপুর জেলার গঙ্গাচড়া থানার মহিপুরে জন্মগ্রহণ করেন। বাবা জহির উদ্দিন ও মা মমতাজ বেগম। মাইনর স্কুলের পর ১৯৪৮ সালে রংপুর জেলা স্কুলে ভর্তি হন। ১৯৫২ সালে তিনি ম্যাট্রিক পাশ করেন এবং সে বছরই আইএ শ্রেণিতে ভর্তি হন। পরে বেসরকারি বিশ্ববিদ্যালয় থেকে বিএ পাশ করেন।

## কর্মজীবন
বিভিন্ন সরকারি বেসরকারি চাকরি করার পর, ১৯৬২ সালে দৈনিক ইত্তেফাকে ফটোসাংবাদিক হিসেবে যোগ দেন এবং ২০০৬ সালে তিনি অবসরে যান। তিনি ফটো জার্নালিস্ট অ্যাসোসিয়েশনের সাবেক মহাসচিব ও জাতীয় প্রেসক্লাবের স্থায়ী সদস্য ছিলেন।

## উল্লেখযোগ্য কাজ
১৯৭১ সালের ১৬ ডিসেম্বরে পাকিস্তানি বাহিনীর আত্মসমর্পণ ছাড়াও ১৯৭৫ সালে শেখ মুজিব হত্যাকাণ্ড, ৭ নভেম্বরে সিপাহী জনতার অভ্যুত্থান এবং দেশের গণতান্ত্রিক আন্দোলনের বহু ছবি তোলেন আফতাব আহমেদ। তবে তিনি সবচেয়ে বেশি আলোচিত হন ১৯৭৪ সালে দুর্ভিক্ষের প্রেক্ষাপটে তোলা 'জাল পড়া বাসন্তি'র ছবি তুলে। ঐতিহাসিক ৭৫ এর ১৫ আগস্টে বঙ্গবন্ধু হত্যাকাণ্ড, ৭ নভেম্বর সিপাহী জনতার অভ্যুত্থান এবং দেশের গণতান্ত্রিক আন্দোলনের ঘটনাগুলোর অসংখ্য ছবি তোলেন।

## প্রকাশিত পুস্তকসমূহ
* *স্বাধীনতা সংগ্রামে বাঙালি*
* *বাংলার মুক্তির সংগ্রাম- সিরাজুদৌল্লা থেকে শেখ মুজিব*
* *আমরা তোমাদের ভুলবো না*।

## পুরস্কার ও সম্মাননা
* একুশে পদক (২০০৬)

## মৃত্যু
২৪ ডিসেম্বর ২০১৩ সালে, ঢাকার পশ্চিম রামপুরার ওয়াপদা রোডের নিজ বাড়িতে খুন হন আফতাব আহমেদ। পরে পুলিশ তার লাশ উদ্ধার করে ও জানায় যে, লাশের হাত ও পা বাঁধা ছিল এবং মুখে একটি গ্যাগ লাগানো ছিল। ঢাকা মেডিকেল কলেজের মর্গ কর্তৃক ময়না-তদন্তের প্রতিবেদনে জানানো হয় তাঁকে শ্বাসরোধ করে খুন করা হয়েছে। ২৭ মার্চ ২০১৭ সালে তাকে হত্যার দায়ে ৫ জনকে মৃত্যুদণ্ড দেওয়া হয়।

## তথ্যসূত্র

বিষয়শ্রেণী:১৯৩৫-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:বাংলাদেশী আলোকচিত্রশিল্পী
বিষয়শ্রেণী:রংপুর জেলার ব্যক্তি
বিষয়শ্রেণী:বাংলাদেশী আলোকচিত্র সাংবাদিক
বিষয়শ্রেণী:আজিমপুর গোরস্থানে সমাধিস্থ
বিষয়শ্রেণী:শ্বাসরোধে মৃত্যু
যশোর বিমানবন্দর

**যশোর বিমানবন্দর**  হলো বাংলাদেশের যশোর শহরে অবস্থিত একটি বিমানবন্দর। বিমানবন্দরটি বাংলাদেশ বেসামরিক বিমান চলাচল কর্তৃপক্ষ দ্বারা পরিচালিত এবং রক্ষণাবেক্ষণ করা হয়। বাংলাদেশ বিমান বাহিনী এ বিমানবন্দরটিকে *বাংলাদেশ বিমান বাহিনী ঘাঁটি বীরশ্রেষ্ঠ মতিউর রহমান, যশোর* এর অংশ হিসাবে এবং বাংলাদেশ বিমান বাহিনী একাডেমীর প্রশিক্ষণকেন্দ্র হিসাবে ব্যবহার করে। বর্তমানে এই বিমানবন্দর ব্যবহার করে ঢাকাসহ চট্টগ্রাম ও কক্সবাজার অভ্যন্তরীণ যাতায়াত করা যায়। যশোর বিমান বন্দর ব্যবহার করে বিমান বাংলাদেশ এয়ারলাইন্স, নভোএয়ার ও ইউএস-বাংলা এয়ারলাইন্স এর মতো আন্তর্জাতিক বিমান সংস্থাসমূহ।

## ইতিহাস
১৯৪২ সালে যুক্তরাজ্য দ্বিতীয় বিশ্বযুদ্ধে জড়িয়ে পড়লে যশোরে বিমান ঘাঁটি নির্মাণ কাজ শুরু করে। ছয় মাসের মধ্যে ব্রিটিশ বিমান বাহিনীর উপযোগী একটি বিমান বন্দর চালু হয়। ১৯৪৫ সাল পর্যন্ত এই বিমান ঘাঁটি সচল ছিল। এরপর ভারত ভাগ হলে ১৯৫০ সালে যশোরে পাকিস্তান সেনাবাহিনী ও বিমান বাহিনীর ঘাঁটি স্থাপন করে। ১৯৫৬ সালে যশোরে পুনাঙ্গ বিমান বন্দর চালুর উদ্যোগ নেয়া হয়। তবে যশোরে পূর্নাঙ্গ বিমানবন্দর চালু হয় ১৯৬০ সালে। পিআইএ চট্টগ্রাম, যশোর ও ঈরশ্বদী থেকে ফ্লাইট পরিচালনা শুরু করে।

## এয়ারলাইন্স ও গন্তব্যস্থল
ডিসেম্বর ২০২২ অনুযায়ী

### কার্গো

## তথ্যসূত্র

## বহিঃসংযোগ

* 
* বাংলাদেশ বেসামরিক বিমান চলাচল কর্তৃপক্ষ: বিমানবন্দর

বিষয়শ্রেণী:খুলনা বিভাগের বিমানবন্দর
বিষয়শ্রেণী:যশোর জেলা
বিষয়শ্রেণী:ভারতে দ্বিতীয় বিশ্বযুদ্ধের স্থান
বিষয়শ্রেণী:যশোরের পরিবহন
পাহাড়ি নীল চটক

**পাহাড়ি নীল চটক** (বৈজ্ঞানিক নাম:*Cyornis banyumas*) Muscicapidae পরিবারের সদস্য। বাংলাদেশ, ব্রুনাই, ইন্দোনেশিয়া, চীন, ভারত, নেপাল, মিয়ানমার, লাওস, কম্বোডিয়া, থাইল্যান্ড, ভিয়েতনাম ও মালয়েশিয়ায় দেখা যায়।

## আকার
thumb|150px|left|Fraser's Hill, Malaysia, Sept 1997
পাহাড়ি নীল চটক আকারে প্রায় তিন সেন্টিমিটার বড়। এর ঠোঁটের আগা থেকে লেজের ডগা পর্যন্ত লম্বায় ১৫ সেন্টিমিটারের মত। পুরুষ পাখির মাথা, পিঠ ও দেহের পার্শ্ব গাঢ় নীল। কান-ডাকনি কালো। স্ত্রীর দেহের ওপরটা বাদামি-ধূসর। পুরুষের লেজ নীল ও স্ত্রীরটি লালচে-বাদামি। উভয়েরই ঠোঁট কালো ও পা কমলাটে।

## খাদ্য
পাহাড়ি নীল চটকের প্রধান খাদ্য পোকামাকড়।

## স্বভাব
পাহাড়ি নীল চটক বড়পাতাওয়ালা বৃক্ষযুক্ত গহিন বনের বাসিন্দা। এরা সুন্দর গান গায়। একাকী বা জোড়ায় থাকে। পাতার ছায়ার বসে থাকতে পছন্দ করে। 
 
## তথ্যসূত্র

বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:১৯০৮-এ বর্ণিত পাখি
বিষয়শ্রেণী:দক্ষিণ-পূর্ব এশিয়ার পাখি
টেস্ট ক্রিকেট মাঠের তালিকা

[300px|right|thumb|১৮৭৭ সালে অস্ট্রেলিয়ার মেলবোর্ন শহরের ইয়ারা পার্কে অবস্থিত [মেলবোর্ন ক্রিকেট গ্রাউন্ড|মেলবোর্ন ক্রিকেট গ্রাউন্ড (এমসিজি)-তে টেস্ট ক্রিকেটের ইতিহাসে প্রথম টেস্ট ম্যাচ অনুষ্ঠিত হয়।]]
**টেস্ট ক্রিকেট মাঠের তালিকা** নিম্নে দেয়া হয়েছে। ১৮৭৭ সালে প্রথম টেস্ট ক্রিকেট খেলা অস্ট্রেলিয়ায় অনুষ্ঠিত হয়েছিল যাতে অস্ট্রেলিয়া ও ইংল্যান্ড ক্রিকেট দল প্রতিদ্বন্দ্বিতা করে। মার্চ, ১৮৭৭ সালে অনুষ্ঠিত অস্ট্রেলিয়া-ইংল্যান্ড একে-অপরের বিপক্ষে টেস্ট খেলায় আনুষ্ঠানিকভাবে অংশগ্রহণ করে। বিশ্ব সিরিজ ক্রিকেট এবং দক্ষিণ আফ্রিকায় অংশগ্রহণকারী বিদ্রোহী দলের সফরে ব্যবহৃত মাঠগুলো এ তালিকা থেকে বাদ দেয়া হয়েছে। ৮ জুলাই, ২০০৯ তারিখে কার্ডিফের সলেক স্টেডিয়াম (পূর্বেকার - সোফিয়া গার্ডেন্স) শততম টেস্ট ক্রিকেট মাঠের গৌরব অর্জন করে।

## টেস্ট ক্রিকেট মাঠ

*সর্বশেষ হালনাগাদকরণ: <abbr title="নিয়মিত হালনাগাদ করার জন্য আপনাকে আমন্ত্রণ জানানো হচ্ছে">৭ অক্টোবর, ২০১৪ (টেস্ট#২১৩৯)*

## দেশ অনুযায়ী মাঠের তালিকা
৭ অক্টোবর, ২০১৪ তারিখ পর্যন্ত (টেস্ট#২১৩৯) দেশ অনুসারে মাঠের তালিকা নিম্নে দেয়া হলো:

* বাংলাদেশের রাজধানী ঢাকায় অনুষ্ঠিত ৮টি খেলা তৎকালীন পাকিস্তান আমলে অনুষ্ঠিত হয়।

## তথ্যসূত্র
;নির্দিষ্ট

;সাধারণ
* 
* List of first Test matches on each ground from Cricinfo

## আরও দেখুন
* স্টেডিয়াম
* শের-ই-বাংলা ক্রিকেট স্টেডিয়াম
* একদিনের আন্তর্জাতিক ক্রিকেট মাঠের তালিকা‎
* বাংলাদেশের আন্তর্জাতিক ক্রিকেট স্টেডিয়ামের তালিকা

## বহিঃসংযোগ

* Cricinfo – Grounds

বিষয়শ্রেণী:টেস্ট ক্রিকেট মাঠ
বিষয়শ্রেণী:ক্রিকেট মাঠের তালিকা
অর্জুন রথ

**অর্জুন রথ** হল ভারতের তামিলনাড়ু রাজ্যের কাঞ্চীপুরম জেলায় বঙ্গোপসাগরের তীরে করোমণ্ডল উপকূলে মহাবলীপুরমে অবস্থিত একটি পল্লব স্থাপত্যের নিদর্শন। এটি খ্রিস্টীয় সপ্তম শতাব্দীতে নির্মিত হয়েছিল। এটি আদি দ্রাবিড় স্থাপত্যের নিদর্শন। এটি একটি একশিলা ভারতীয় পাথরখোদাই স্থাপত্য। পল্লব রাজা প্রথম মহেন্দ্রবর্মণ ও তার পুত্র প্রথম নরসিংহবর্মণ (৬৩০-৬৮০ খ্রিষ্টাব্দ) এই স্থাপত্যের নির্মাতা। এটি পঞ্চরথ স্মারকস্থলের অন্যতম স্মারক। অণুমান করা হয় যে, এটি ধর্মরাজা রথের আগেই নির্মিত হয়েছিল এবং ধর্মরাজা ও ভীম রথের মতো এটিও আগে তৈরি একটি কাঠের রেপ্লিকার প্রতিকৃতি। অর্জুন রথ সহ মহাবলীপুরমের স্মারক স্থাপত্যগুলিকে ১৯৮৪ সালে ইউনেস্কো "মহাবলীপুরম স্মারকস্থল" ("গ্রুপ অফ মনুমেন্টস অ্যাট মহাবলীপুরম") নামে বিশ্ব ঐতিহ্যবাহী স্থানের মর্যাদা দেয়।
## ভূগোল
কাঞ্চীপুরম জেলায় বঙ্গোপসাগরের করোমণ্ডল উপকূলে মহাবলীপুরমে (আগেকার নাম মামল্লপুরম) অর্জুন রথ স্থাপত্যটি অবস্থিত। এটি তামিলনাড়ুর রাজধানী চেন্নাই (আগেকার নাম মাদ্রাজ) থেকে প্রায়  দূরে অবস্থিত। চেঙ্গলপট্টু থেকে এর দূরত্ব প্রায় ।

## ইতিহাস

এই রথ বা অন্য চারটি রথের বৈশিষ্ট্যগুলি প্রাচীন ভারতের কোনো স্থাপত্যের মধ্যেই দেখা যায় না। তবে, এই পাঁচটি রথ ছিল ভারতীয় মন্দির স্থাপত্যধারার মডেল। পঞ্চরথের অন্য পাঁচটি রথের মতো এটিও একটি কাঠের মডেলের আদলে নির্মিত হয়েছিল। এটি একটি একশিলা মন্দির হিসেবে পরিচিত। তবে এটিকে প্রথাগতভাবে মন্দির বলা যলে না। কারণ, এই স্থাপনাটি অসম্পূর্ণ। মন্দিরের চূড়ার কাছে একটি অখোদিত অংশ দেখা যায়। তাছাড়া এই রথগুলি হিন্দু শাস্ত্রসম্মত পদ্ধতিতে মন্দির হিসেবে প্রতিষ্ঠিত হয়নি। ৬৬৮ খ্রিষ্টাব্দে রাজা নরসিংহবর্মণের মৃত্যু হলে মন্দিরগুলি অসম্পূর্ণ অবস্থায় পরিত্যক্ত হয়।

## স্থাপত্য
পঞ্চরথ স্থাপত্যগুলি উত্তর-দক্ষিণে একটি সাধারণ পীঠের উপর গড়ে তোলা হয়েছিল। এই পীঠটি সামান্য ঢালু। ভারতীয় স্থাপত্যে এই ধরনের নির্মাণের কোনো নিদর্শন এর পূর্ববর্তী যুগে দেখা যায়নি। এগুলি সম্ভবত "অণু-মন্দির" (অর্থাৎ, বড়ো মন্দিরের মডেল) হিসেবে গড়ে উঠেছিল। এগুলি একশিলা মন্দির হলেও সাধারণ মন্দিরের আকারেই পাথর খোদাই করে নির্মিত হয়েছিল। তাই এগুলিকে "আধা-একশিলা মন্দির" বলা হয়।
বাম|থাম্ব|অর্জুন রথের বাইরের দেওয়ালের খোদাইচিত্র।

### নকশা
এই রথটির নকশা সরল প্রকৃতির। এটি একটি ছোটো প্রাসাদের আকৃতিবিশিষ্ট। এটি একটি সরু আকারের পাথরের উপর খোদাইকাজের মাধ্যমে নির্মিত। রথটি সৈকতে বালির উপর স্থাপিত। উত্তর অংশ কিছুটা উঁচু ও দক্ষিণ অংশ অপেক্ষাকৃত নিচু। নকশা বর্গাকার ধর্মরাজা রথের অনুরূপ। অর্জুন রথ পশ্চিমমুখী এবং দৈর্ঘ্যে  ও উচ্চতায় । এই রথটি পাশের দ্রৌপদী রথের সঙ্গে একই উপপীঠে অবস্থিত।

## চিত্রকক্ষ

File:Nandi at Pancha Rathas.jpg|অর্জুন রথের পিছনে নন্দী ভাস্কর্য
File:Draupadi and Arjuna temples.jpg|একই উপপীঠে অর্জুন ও দ্রৌপদী রথ


## পাদটীকা

বিষয়শ্রেণী:কাঞ্চীপুরমের হিন্দু মন্দির
বিষয়শ্রেণী:তামিলনাড়ুর বিশ্ব ঐতিহ্যবাহী স্থান
বিষয়শ্রেণী:ভারতের বিশ্ব ঐতিহ্যবাহী স্থান
বিষয়শ্রেণী:তামিল স্থাপত্য
টেক্সাস এ অ্যান্ড এম বিশ্ববিদ্যালয়

**টেক্সাস এ অ্যান্ড এম বিশ্ববিদ্যালয়** টেক্সাসের কলেজ স্টেশনে অবস্থিত একটি পাবলিক বিশ্ববিদ্যালয়। এটি মার্কিন যুক্তরাষ্ট্রের ৪র্থ বৃহত্তম এবং টেক্সাসের বৃহত্তম বিশ্ববিদ্যালয়। এটি ১৮৭৬ সালের ৪ অক্টোবর যাত্রা শুরু করে।

## র‍্যাংকিং

## বরাদ্দ
এই বিশ্ববিদ্যালয়ের জন্য বরাদ্দ ৫ বিলিয়ন ডলারেরও বেশি, যা মার্কিন যুক্তরাষ্ট্রের পাবলিক বিশ্ববিদ্যালয়সমূহের মধ্যে ৪র্থ এবং সকল বিশ্ববিদ্যালয়ের মধ্যে ১০ম।

## ক্যাম্পাস
টেক্সাস এ অ্যান্ড এম এর কলেজ স্টেশন ক্যাম্পাস মোট ৫২০০ একর জমির উপর অবস্থিত।

## বিখ্যাত শিক্ষার্থী

## বিখ্যাত শিক্ষক
* ডেরেক হ্যারল্ড রিচার্ড বার্টন, রসায়নে নোবেল পুরস্কার ১৯৬৯, ডেভি মেডেল (১৯৬১), রয়েল মেডেল(১৯৭২), কপলি মেডেল (১৯৮০), প্রিস্টলি মেডেল (১৯৯৫)
* নরম্যান বোরলাউগ, শান্তিতে নোবেল পুরস্কার ১৯৭০, প্রেসিডেন্সিয়াল মেডেল অব ফ্রীডম (১৯৭৭), ভ্যানেভার বুশ অ্যাওয়ার্ড (২০০০), পাবলিক ওয়েলফেয়ার মেডেল (২০০২), ন্যাশনাল মেডেল অব সায়েন্স (২০০৪), কংগ্রেশনাল গোল্ড মেডেল (২০০৬), পদ্ম বিভূষণ (২০০৬)
* শেল্ডন লি গ্ল্যাশো, পদার্থবিজ্ঞানে নোবেল পুরস্কার ১৯৭৯
* ডাডলি হের্শবাখ, রসায়নে নোবেল পুরস্কার ১৯৮৬, লিনাস পাউলিং মেডেল (১৯৭৮), আরভিং ল্যাংমিউর অ্যাওয়ার্ড (1983)
* জ্যাক কিলবি, পদার্থবিজ্ঞানে নোবেল পুরস্কার ২০০০, ন্যাশনাল মেডেল অব সায়েন্স (১৯৬৯), আইইইই মেডেল অব অনার ১৯৮৬, ন্যাশনাল মেডেল অব টেকনোলজি অ্যান্ড ইনোভেশন ১৯৯০
* ডেভিড মরিস লী, পদার্থবিজ্ঞানে নোবেল পুরস্কার ১৯৯৬পদার্থবিজ্ঞানে নোবেল পুরস্কার (১৯৯৬), অলিভার বাকলি প্রাইজ (১৯৮১)

## পদটীকা

## তথ্যসূত্র

বিষয়শ্রেণী:১৮৭৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:টেক্সাসের বিশ্ববিদ্যালয় ও কলেজ
বিষয়শ্রেণী:টেক্সাস এ অ্যান্ড এম ইউনিভার্সিটি
বিষয়শ্রেণী:১৮৭১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:মার্কিন যুক্তরাষ্ট্রের প্রযুক্তি বিশ্ববিদ্যালয়
বিষয়শ্রেণী:টেক্সাসের সরকারি বিশ্ববিদ্যালয় ও মহাবিদ্যালয়
বিষয়শ্রেণী:১৮৭১-এ প্রতিষ্ঠিত বিশ্ববিদ্যালয় ও কলেজ
স্ট্যানফোর্ড ইউনিভার্সিটি স্কুল অব মেডিসিন

**স্ট্যানফোর্ড ইউনিভার্সিটি স্কুল অব মেডিসিন** হলো স্ট্যানফোর্ড বিশ্ববিদ্যালয় এর মেডিকেল স্কুল। এটি স্ট্যানফোর্ড ইউনিভার্সিটি মেডিকেল সেন্টারে অবস্থিত। এটি স্ট্যানফোর্ড বিশ্ববিদ্যালয় ক্যাম্পাসের কাছে পালো আল্টোতে স্থানান্তরিত হয় ১৯৫৯ সালে।

## র‍্যাংকিং ও ভর্তি
২০১৪ সালের ইউএস নিউজ অ্যান্ড ওয়ার্ল্ড রিপোর্ট অনুযায়ী মার্কিন যুক্তরাষ্ট্রে স্ট্যানফোর্ড ইউনিভার্সিটি স্কুল অব মেডিসিন এর অবস্থান ২য়, হার্ভার্ড মেডিকেল স্কুল এর ঠিক পরেই। এতে ভর্তি অত্যন্ত প্রতিদ্বন্দ্বিতাপূর্ণ। ২.২% গ্রহণের হার নিয়ে এর গ্রহণের হার মার্কিন যুক্তরাষ্ট্রে ২য় সর্বনিম্ন। ২০০৮ সালে ৬৫৬৭ মানুষ এতে আবেদন করে এবং ৪৬৩ জনের সাক্ষাৎকার নেয়া হয়।

## পাঠ্যক্রম
২০০৩ সালে এতে নতুন পাঠ্যসূচী অতর্ভুক্ত করা হয়। ক্লাসরুম লেকচার সপ্তাহে ১২ থেকে ২২ ঘণ্টায় নামিয়ে আনা হয়।

## উল্লেখযোগ্য গবেষণা ও অর্জনসমূহ

## বিখ্যাত শিক্ষার্থী

## বিখ্যাত শিক্ষক
* জর্জ ওয়েলস বিডেল
* পল বার্গ
* অ্যান্ড্রু জেড ফায়ার
* ব্রায়ান কোবিল্কা
* আর্থার কর্ণবার্গ
* রজার কর্নবার্গ
* জোসুয়া লেডারবার্গ
* এডওয়ার্ড লাউরি টাটম

## তথ্যসূত্র

বিষয়শ্রেণী:স্ট্যানফোর্ড বিশ্ববিদ্যালয়
বিষয়শ্রেণী:১৯০৮-এ প্রতিষ্ঠিত শিক্ষাপ্রতিষ্ঠান
হার্ভার্ড মেডিকেল স্কুল

**হার্ভার্ড মেডিকেল স্কুল** হলো মার্কিন যুক্তরাষ্ট্রের হার্ভার্ড বিশ্ববিদ্যালয়ের চিকিৎসাবৈজ্ঞানিক উচ্চশিক্ষা প্রতিষ্ঠান। এটি *ইউএস নিউজ অ্যান্ড ওয়ার্ল্ড রিপোর্ট* অনুযায়ী মার্কিন যুক্তরাষ্ট্রের শীর্ষস্থানীয় চিকিৎসাশাস্ত্রীয় উচ্চশিক্ষালয়। এখানে সহকারী, সহযোগী ও পূর্ণ অধ্যাপক পদের প্রায় ২৯০০ পূর্ণ ও খণ্ডকালীন ভোটাধিকার-প্রাপ্ত শিক্ষক এবং ৫০০০-এর অধিক পূর্ণ এবং খন্ডকালীন ভোটাধিকারহীন শিক্ষক রয়েছে।

## ইতিহাস
থাম্ব|263x263পিক্সেল|হার্ভার্ড মেডিকেল স্কুল
হার্ভার্ড মেডিকেল স্কুল মার্কিন যুক্তরাষ্ট্রের ৩য় প্রাচীনতম চিকিৎসাবৈজ্ঞানিক উচ্চশিক্ষা প্রতিষ্ঠান। এটি ১৭৮২ সালের ১৯শে সেপ্টেম্বর প্রতিষ্ঠিত হয় এবং ১৮১০ সালে ম্যাসাচুসেটস অঙ্গরাজ্যের কেমব্রিজ থেকে ৪৯ মার্লবোরো স্ট্রীটে স্থানান্তরিত হয়। ১৮১৬ থেকে ১৮৪৬ সাল পর্যন্ত এটি ম্যাসন স্ট্রীটে অবস্থিত ছিল। তখন এটি হার্ভার্ড বিশ্ববিদ্যালয়ের "ম্যাসাচুসেটস মেডিকেল স্কুল" নামে পরিচিত ছিল।

## বিখ্যাত শিক্ষার্থী
* ক্রিস্টিয়ান ব. আনফিন্সেন
* চার্লস ব্রেন্টন হাজিন্স

## তথ্যসূত্র

বিষয়শ্রেণী:১৭৮২-এ প্রতিষ্ঠিত
বিষয়শ্রেণী:হার্ভার্ড বিশ্ববিদ্যালয়ের স্কুল
বুলন্দশহর জেলা

**বুলন্দশহর জেলা** (, উর্দু: ) হল ভারতের উত্তরপ্রদেশ রাজ্যের একটি জেলা। এই জেলার জেলাসদর হল বুলন্দশহর।

## জনপরিসংখ্যান
২০১১ সালের জনগণনা অনুসারে, বুলন্দশহর জেলার জনসংখ্যা ৩,৪৯৮,৫০৭, যা লিথুয়ানিয়া রাষ্ট্রের বা মার্কিন যুক্তরাষ্ট্রের কানেক্টিকাট রাজ্যের প্রায় সমান। জনসংখ্যার হিসেবে এই জেলার স্থান ভারতের জেলাগুলির মধ্যে ৮৫তম। এই জেলার জনঘনত্ব  , ২০০১-১১ দশকে জনসংখ্যা বৃদ্ধির হার ২০.০৯%, লিঙ্গানুপাতের হার প্রতি ১০০০ পুরুষে ৮৯২ জন নারী, এবং সাক্ষরতার হার ৭০.২৩%.

## পাদটীকা

## বহিঃসংযোগ
* Official site

বিষয়শ্রেণী:উত্তরপ্রদেশের জেলা
*
বিষয়শ্রেণী:ভারতের সংখ্যালঘু ঘনীভূত জেলা
দিমুথ করুনারত্নে

**দিমুথ করুনারত্নে** (; জন্ম ২১ এপ্রিল ১৯৮৮; কলম্বো) হলেন একজন শ্রীলঙ্কান আন্তর্জাতিক খেলোয়াড়। তিনি হলেন বাহাতি উদ্বোধনী ব্যাটসম্যান এবং প্রথম-শ্রেণীর ক্রিকেট সিংহলিজ স্পোর্টস ক্লাবের হয়ে খেলে থাকেন।

## খেলোয়াড়ী জীবন
করুনারত্নে কলম্বো সেন্ট জোসেফস কলেজ যোগ দেন; যেখান থেকে অনেক শ্রীলঙ্কান টেস্ট খেলোয়াড় তৈরী হয়েছে। উদাহরনস্বরূপ বলা যায়; চামিন্দা ভাস, অ্যাঞ্জেলো ম্যাথিউস এবং থিসারা পেরেরা এর মত দুর্দান্ত সব খেলোয়াড়গণ। তিনি ছিলেন স্কুল ক্রিকেট দলের রেকর্ড ভেঙে রেকর্ড গড়া একজন খেলোয়াড়। পরবর্তীতে শ্রীলঙ্কার অনূর্ধ্ব ১৯ দল এবং শ্রীলঙ্কা এ স্কোয়াডে তাকে অন্তর্ভুক্ত করা হয়। ২০১১ সালের জুনে তাকে সিনিয়র খেলোয়াড় হিসেবে একদিনের আন্তর্জাতিকে ইংল্যান্ড এবং স্কটল্যান্ড সফরের জন্য মনোনীত করা হয়। উক্ত সফরে ২টি ম্যাচে তিনি ইংল্যান্ড এর বিরুদ্ধে প্রথমটিতে মাত্র ৪ রান এবং দ্বিতীয়টিতে স্কটল্যান্ডের বিরুদ্ধে ৬০ রান করেন। তাকে টেষ্ট দলে অন্তর্ভুক্ত করা হয় দক্ষিণ আফ্রিকার বিরুদ্ধে ২০১১ সালের শেষ দিকে কিন্তু দুর্ভাগ্যজনক ৩টি টেষ্টের কোন ম্যাচে তাকে সুযোগ দেওয়া হয়নি।

২০১২ সালে নিউজিল্যান্ড এর বিরুদ্ধে ঘরের মাটিতে টেস্ট দলে তাকে অন্তর্ভুক্ত করা হয়। তিনি তিলকরত্নে দিলশানের ইনজুরির সুযোগে দলে জায়গা পান। এই সিরিজে তার টেষ্ট অভিষেক হয় কিন্তু আন্তর্জাতিক স্টেডিয়ামে কিন্তু প্রথম ইনিংসে শূন্য রান করেন। যাহোক তিনি তার সামর্থ্য দেখান দ্বিতীয় ইনিংসে অপরাজিত অর্ধশতক করেন এবং দলের জয় নিশ্চিত করে মাঠ ছাড়েন।

নিউজিল্যান্ড সিরিজে টেষ্ট স্কোয়াডে নাম থাকায় তাকে পুনরায় অস্ট্রেলিয়া সফরের তিনটি টেষ্ট ম্যাচেও রাখা হয়। কিন্তু অস্ট্রেলিয়ার দুর্দান্ত পেস বোলিং এ্যাটাকে তিনি ভাল করতে পারেননি। সিডনিতে সিরিজের শেষ টেষ্টে তিনি তার সর্ব্বোচ্চ টেষ্ট রানের স্কোর গড়েন দ্বিতীয় ইনিংসে ৮৫ করেন ।

## তথ্যসূত্র

## আরও দেখুন
* কুশল পেরেরা
* শোয়েব মাকসুদ

## বহিঃসংযোগ
* 
* 

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:২০১৯ ক্রিকেট বিশ্বকাপের ক্রিকেটার
বিষয়শ্রেণী:ওয়েয়াম্বার ক্রিকেটার
বিষয়শ্রেণী:কলম্বো থেকে আগত ক্রিকেটার
বিষয়শ্রেণী:সিংহলিজ স্পোর্টস ক্লাবের ক্রিকেটার
বিষয়শ্রেণী:বাসনাহিরা নর্থের ক্রিকেটার
বিষয়শ্রেণী:বাসনাহিরা ক্রিকেট ডান্ডির ক্রিকেটার
বিষয়শ্রেণী:শ্রীলঙ্কা ক্রিকেট কম্বাইন্ড একাদশের ক্রিকেটার
বিষয়শ্রেণী:হাম্বানতোতা ট্রুপার্সের ক্রিকেটার
বিষয়শ্রেণী:ক্যান্ডি ডিস্ট্রিক্টের ক্রিকেটার
মলটভ ককটেইল

থাম্ব|300x300পিক্সেল|প্রজ্বলিত মোলোটভ ককটেল নিক্ষেপের জন্য প্রস্তুত।
থাম্ব|১৯৩৯-১৯৪০ শীতকালীন যুদ্ধে একটি মোলোটোভ ককটেল সহ একটি ফিনিশ সৈনিক
**মলটভ ককটেইল** (ইংরেজিঃ Molotov cocktail) যা **পেট্রল বোমা**, **আগ্নেয় বোমা**, **গরীবের গ্রেনেড** বা শুধু মলটভ নামেও পরিচিত। এ জাতীয় বোমা বিভিন্ন ধরনের কাচের বোতল ও তরল দাহ্য পদার্থ ব্যবহার করে তৈরি করা হয়। সহজ প্রস্তুত প্রণালী ও তাৎক্ষনিক ভাবে তৈরি করা যায় বিধায় বিক্ষোভকারী এবং অপেশাদার গেরিলা যোদ্ধাদের মাঝে এই জাতীয় বোমার ব্যবহার বেশি দেখা যায়। মূলত লক্ষ্যবস্তুকে ধ্বংস করে ফেলার চাইতে দ্রুত তাতে আগুন ধরিয়ে দেয়ার উদ্যেশ্যেই মলটভ ককটেইল ব্যবহার করা হয়।

## ইতিহাস
মলটভ ককটেইল নামটির প্রচলন ঘটে ফিন্সদের দ্বারা সংগঠিত শীতকালীন যুদ্ধের সময়। সোভিয়েত পররাষ্ট্র মন্ত্রী ভিয়াচেস্লাভ মলটভকে ব্যাঙ্গ করে এই বোমার নামকরণ করা হয়। ১৯৩৯ সালের আগস্ট মাসে, মলটভ ফিনল্যান্ডকে তৎকালীন নাৎসি জার্মানি ও সোভিয়েত ইউনিয়নের মধ্যে মলটভ-রিবেনট্রপ চুক্তির মাধ্যমে ভাগ করে নেয়ার উদ্যোগ গ্রহণ করেন। চুক্তিতে ১৯৩৯ সালের নভেম্বরে মাসে সোভিয়েত ইউনিয়ন কর্তৃক ফিনল্যান্ড আক্রমণ করার অভিপ্রায় ব্যাক্ত করা হয়।

নামটির উৎপত্তি ঘটেছে শীতকালীন যুদ্ধের সময় মোলোতোভের প্রচারিত প্রচার থেকে, যেখানে তিনি সোভিয়েত রাষ্ট্রীয় রেডিওতে তার ঘোষণাতে বলেন  যে ফিনল্যান্ডের উপর বোমা বর্ষণ মিশনগুলি আসলে তাদের ক্ষুধার্ত প্রতিবেশীদের জন্য বায়ুবাহিত মানবিক খাদ্য সরবরাহ ছিল। ফলস্বরূপ, ফিনরা ব্যঙ্গাত্মকভাবে সোভিয়েত ক্লাস্টার বোমাগুলিকে "মোলোতোভ রুটির ঝুড়ি" বলে অভিহিত করেছিল মোলোটোভের প্রচার সম্প্রচারের উত্তর ছিল।  যখন হাতে ধরা বোতলের ফায়ারবোমটি সোভিয়েত ট্যাংকগুলিকে আক্রমণ এবং ধ্বংস করার জন্য বিকশিত হয়েছিল, তখন ফিনরা এটিকে "মোলোটোভ ককটেল" বলে অভিহিত করেছিল, "তার খাবারের পার্সেলগুলির সাথে যাওয়ার জন্য একটি পানীয়"।

## প্রস্তুত প্রণালী
মলটভ ককটেইল তৈরিতে ভঙ্গুর কাচের বোতল ব্যবহার করা হয়। বোতল পূর্ণ করা হয় গ্যাসোলিন, পেট্রোল কিংবা নাপামের মত তরল জ্বালানীর সাথে খানিকটা মোটর তেলের মিশ্রণ ঘটিয়ে প্রস্তুতকৃত একধরনের ত্বরিত দাহ্য তরল পদার্থ দিয়ে। বোতলের ছিপির স্থানে একটি অগ্নিদাহ্য পলিতা ব্যবহার করা হয়। ব্যবহারের পূর্বে পলিতাটিকে এলকোহল অথবা প্যারাফিন জাতীয় তরল দিয়ে ভিজিয়ে নেয়া হয়। ব্যবহারের সময় পলিতায় অগ্নি সংযোগ করে বোতলটিকে লক্ষ্যবস্তুর দিকে নিক্ষেপ করা হয়। লক্ষ্যবস্তুতে আঘাত হেনে বোতলটি ভেঙ্গে যাওয়ার সাথে সাথে বোতলে থাকা দাহ্য তরলের ছিটকে পড়া ফোঁটায় ও উৎক্ষিপ্ত বাষ্পে অগ্নি স্ফুলিঙ্গের সৃষ্টি হয় ও স্ফুলিঙ্গ থেকে চারদিকে ছড়িয়ে পড়া অবশিষ্ট তরল জ্বালানীতে দ্রুত আগুন ছড়িয়ে পড়ে।

## তথ্যসূত্র

বিষয়শ্রেণী:অস্ত্র
বিষয়শ্রেণী:বোমা
বিষয়শ্রেণী:ফিনল্যান্ডীয় উদ্ভাবন
বিষয়শ্রেণী:২০শ শতাব্দীর নতুন শব্দ
মাইকেল সোমারে

**গ্র্যান্ড চীফ স্যার মাইকেল সোমারে** জিসিএল, জিসিএমজি, সিএইচ, সিএফ, কেএসটিজে, পিসি, এমপি (জন্ম ৯ই এপ্রিল ১৯৩৬) ২০০২ থেকে ২০১১ সাল পর্যন্ত পাপুয়া নিউ গিনির প্রধানমন্ত্রী ছিলেন; এর পূর্বেও তিনি স্বাধীনতার পর ১৯৭৫ থেকে ১৯৮০ পর্যন্ত এবং পুনরায় ১৯৮২ থেকে ১৯৮৫ সাল পর্যন্ত প্রধামন্ত্রী ছিলেন। প্রথম দুইবার তিনি পেঙ্গু পার্টির সদস্য হিসেবে প্রধানমন্ত্রী নির্বাচিত হন কিন্তু পরবর্তীতে ন্যাশনাল এলায়েন্স পার্টির প্রধান হিসেবে প্রধানমন্ত্রী নির্বাচিত হন। ২০০৭ সালের সাধারণ নির্বাচনে তিনি প্রধানমন্ত্রী হিসেবে পূণনির্বাচিত হন কিন্তু তার পরিবার ২০১১ সালের জুনে স্বাস্থ্য অবনতির জন্য তার পদত্যেগের কথা ঘোষণা করে।

২০১১ সালের ১২ই ডিসেম্বরে পাপুয়া নিউগিনির সর্বোচ্চ আদালতের রায়ে সোমারেকেই পুনর্বহাল করা হয় এবং তার উত্তরসূরী পিটার ও’নীলকে অবৈধ ঘোষণা করে। রায়ে বলা হয় পিটারের নিয়োগ আইনসিদ্ধ ছিল না।

## প্রারম্ভিক জীবন
সোমারের পিতার নাম লাদউইগ সোমারে সানা ও মাতার নাম ক্যাম্বে সোমারে। লাদউইগ সোমারে ১৯২২ থেকে ১৯৪৭ সাল পর্যন্ত পুলিশে চাকরি করেন, পরবর্তীতে তিনি সার্জেন্ট পদে উন্নীত হয়েছিলেন। তিনি লিখতে ও পড়তে পারতেন, পরবর্তীতে একটি ছোট ব্যবসা শুরু করে ও সমবায় সমিতি গড়ে তোলেন। ১৯৬১ থেকে ১৯৬৭ সাল পর্যন্ত তিনি অ্যাঙ্গোরাম কো-আপারেটিভ সোসাইটির চেয়ারম্যান ছিলেন ও ১৯৭২ সালে তার মৃত্যুর পূর্ব পর্যন্ত ব্যবসাতে জড়িত ছিলেন। লাদউইগ সোমারে সানার চার স্ত্রী ও ৬ সন্তান ছিল যার মধ্যে মাইকেল সোমারে সবার চেয়ে বড়।

লাদউইগ সোমারে রাবাউল পুলিশ স্টেশনে কর্মরত ছিলেন ও সেখানেই মাইকেল সোমারে জন্মগ্রহণ করেন। তিনি পূর্ব এস্পিক প্রদেশের মারিক লেকের তার পারিবারিক গ্রাম কারাউয়ে বেড়ে উঠেন। তিনি দ্বিতীয় বিশ্বযুদ্ধের সময়কালে প্রাথমিক বিদ্যা সমাপ্ত করেন জাপানিদের দ্বারা পরিচালিত কারাউয়ের প্রাথমিক বিদ্যালয়ে যেখানে তিনি জাপানি সংখ্যা লিখতে ও পড়তে শিখেন। একই সময়ে তার পিতা লাদউইগ জাপানিদের ভয়ে পালিয়ে থাকতেন।

১৯৪৬ সাল থেকে সোমারে বোরাম প্রাথমিক বিদ্যালয়ে শিক্ষাগ্রহণ শুরু করেন। পরবর্তীতে ড্রেগেরহাফেন শিক্ষা সেন্টার ও সোগেরি উচ্চ বিদ্যালয় শেষ করে ১৯৫৭ সালে অস্ট্রেলিয়ার ভিক্টোরিয়াতে স্নাতক শিক্ষা গ্রহণের জন্য ভ্রমণ করেন। সেখানে থেকেই তিনি কয়েকটি প্রাথমিক ও সেকেন্ডারি বিদ্যালয়ৈ শিক্ষকতা করে সোগেরি উচ্চ বিদ্যালয়ে ফরে এসে ১৯৬২ থেকে ১৯৬৩ পর্যন্ত পরবর্তী প্রশিক্ষণ লাভ করেন।

## তথ্যসূত্র

## বহিঃসংযোগ
* "Somare – A political survivor", Rowan Callick, *Islands Business*, May 2008
* Prime Minister Michael Somare addresses the General Assembly of the United Nations, 27 September 2010 (video; transcript)

বিষয়শ্রেণী:১৯৩৬-এ জন্ম
বিষয়শ্রেণী:পাপুয়া নিউগিনির প্রধানমন্ত্রী
বিষয়শ্রেণী:জাতির জনক
বিষয়শ্রেণী:২০২১-এ মৃত্যু
বিষয়শ্রেণী:অগ্ন্যাশয়ের ক্যান্সারে মৃত্যু
বিষয়শ্রেণী:নাইটস গ্র্যান্ড ক্রস অব দ্য অর্ডার অব সেন্ট মাইকেল অ্যান্ড সেন্ট জর্জ
বিষয়শ্রেণী:২১শ শতাব্দীর পাপুয়া নিউ গিনীয় রাজনীতিবিদ
টম ক্ল্যানসি

**থোমাস লিও “টম” ক্ল্যানসি জুনিওর** () (এপ্রিল ১২ ১৯৪৭- ১ অক্টোবর ২০১৩) ছিলেন একজন আমেরিকান লেখক ও ইতিহাসবিদ তিনি মূলত পরিচিত তার লেখা গুপ্তচরবৃত্তিক ও সামরিক বিজ্ঞান নিয়ে লেখা বইগুলোর জন্য যেগুলো স্নায়ুযুদ্ধের চলাকালীন সময় ও তার পরবর্তী নিয়ে লেখা। তিনি আরো বিখ্যাত তার নামে তৈরি একটি ভিডিও গেম চরিত্রের জন্য। তার সতেরোটি উপন্যাস বেস্টসেলার এবং এখন পর্যন্ত তার বই-এর ১০ কোটির অধিক কপি বিক্রি হয়েছে। টম ক্ল্যান্সি ১৯৪৭ সালের ১২-ই এপ্রিল যুক্তরাষ্ট্রের মেরিল্যান্ড অঙ্গরাজ্যের বাল্টিমোর শহরে জন্মগ্রহণ করেন, এবং একটি অপ্রকাশিত রোগে তিনি ২০১৩ সালের পহেলা অক্টোবর মেরিল্যান্ড অঙ্গরাজ্যের বাল্টিমোর শহরেই মৃত্যুবরণ করেন।

## পদটীকা

বিষয়শ্রেণী:১৯৪৭-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:২০শ শতাব্দীর মার্কিন লেখক
বিষয়শ্রেণী:২০শ শতাব্দীর মার্কিন ঔপন্যাসিক
বিষয়শ্রেণী:মার্কিন ঔপন্যাসিক
বিষয়শ্রেণী:মার্কিন লেখক
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:২১শ শতাব্দীর মার্কিন ঔপন্যাসিক
বিষয়শ্রেণী:মার্কিন পুরুষ ঔপন্যাসিক
বিষয়শ্রেণী:রোমান ক্যাথলিক লেখক
বিষয়শ্রেণী:২১শ শতাব্দীর মার্কিন অ-কল্পকাহিনী লেখক
বিষয়শ্রেণী:২০শ শতাব্দীর মার্কিন পুরুষ লেখক
স্পোম-ব্রাগ-পা-ব্সোদ-নাম্স-র্দো-র্জে

**স্পোম-ব্রাগ-পা-ব্সোদ-নাম্স-র্দো-র্জে** () (১১৭০-১২৪৯) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর এক বিখ্যাত বৌদ্ধভিক্ষু ছিলেন।

## জন্ম ও শিক্ষালাভ
স্পোম-ব্রাগ-পা-ব্সোদ-নাম্স-র্দো-র্জে ১১৭০ খ্রিষ্টাব্দে তিব্বতের 'ব্রি-র্গ্যাল-দাম-পা-ছোস-ফ্যুগ () নামক স্থানে জন্মগ্রহণ করেন। নয় বছর বয়সে তিনি গ্ন্যান-ল্হা-খাং-স্গাং-বা () নামে পরিচিত পিতা-পুত্র সম্পর্কের দুই বৌদ্ধ ভিক্ষুর নিকট চক্রসম্বর ও হেবজ্র সম্বন্ধে শিক্ষালাভ করেন। চৌদ্দ বছর বয়সে তিনি কার্মা-ব্কা'-ব্র্গ্যুদ ধর্মীয় গোষ্ঠীর প্রতিষ্ঠাতা ও প্রথম র্গ্যাল-বা-কার্মা-পা দুস-গ্সুম-ম্খ্যেন-পার শিষ্য সাংস-র্গ্যাস-রাস-ছেন-দ্পাল-গ্রাগ্স () নামক বৌদ্দভিক্ষুর নিকট হতে বজ্রবরাহী সম্বন্ধে শিক্ষালাভ করেন। ষোল বছর পর তিনি কাতোগ বৌদ্ধবিহারের প্রধান গ্ত্সাং-স্তোন-ছোস-র্জে-র্দো-র্জে-র্গ্যাল-ম্ত্শানের নিকট শিক্ষালাভ করেন।

## অবদান
স্পোম-ব্রাগ-পা-ব্সোদ-নাম্স-র্দো-র্জে পরবর্তীকালে খ্রা-শোদ-স্পোম-ব্রাগ () নামক স্থানে অবস্থিত বৌদ্ধবিহারটি সংস্কারের দায়িত্ব নেন। তিনি দুস-গ্সুম-ম্খ্যেন-পার অবতাররূপে কার্মা-পাক্শিকে নির্বাচন করার জন্য বিখ্যাত।

## তথ্যসূত্র


## আরো পড়ুন
* Bradburn, Leslie, ed. 1995. Masters of the Nyingma Lineage. Cazadero: Dharma Publications, 1995, pp.&nbsp;118–119.

বিষয়শ্রেণী:১১৭০-এ জন্ম
বিষয়শ্রেণী:১২৪৯-এ মৃত্যু
বিষয়শ্রেণী:কার্মা কাগ্যু
ডেন্টাল ডিগ্রি

থাম্ব|ডিগ্রি উপস্থাপন করে একটি ডেন্টাল কনফারেন্স
বিশ্বের বিভিন্ন দেশে দন্তচিকিৎসায় বিভিন্ন প্রফেশনাল ডিগ্রি দেয়া হয়।

## ডিগ্রি
* ডক্টর অব ডেন্টাল সার্জারি (DDS)
* ডক্টর অব ডেন্টাল মেডিসিন (DMD)
* ডক্টর অব ডেন্টিস্ট্রি (DD)
* ডক্টর অব মেডিক্যাল ডেন্টিস্ট্রি (DrMedDent)
* ব্যাচেলর অব ডেন্টিস্ট্রি (BDent)
* ব্যাচেলর অব ডেন্টাল সার্জারি (BDS or BChD or BDentS)
* ব্যাচেলর অব ডেন্টাল সায়েন্স (BDSc or BDentSc)
* ব্যাচেলর অব ওরাল হেলথ ডেন্টাল সায়েন্স (B OH DSc)
* গ্র্যাজুয়েট ডিপ্লোমা ইন ডেন্টিস্ট্রি (Grad Dip Dent)

### স্নাতকোত্তর
* মাস্টার অব সায়েন্স (MS or MSc)
* মাস্টার অব সায়েন্স ইন ডেন্টিস্ট্রি (MSD)
* মাস্টার অব মেডিক্যাল সায়েন্স (MMSc)
* মাস্টার অব ডেন্টিস্ট্রি (MDent)
* ডক্টর অব ক্লিনিক্যাল ডেন্টিস্ট্রি (DClinDent)
* মাস্টার অব ডেন্টাল সার্জারি (MDS)
* মাস্টার অব ডেন্টাল সায়েন্স (MDSc)
* ফেলো কলেজ অব ফিজিশিয়ানস অ্যান্ড সার্জনস (FCPS)
* ডক্টর অব ডেন্টাল সায়েন্স (DDSc)
* ডক্টর অব মেডিক্যাল সায়েন্স (DMSc)
* ডক্টর অব ফিলোসফি (PhD)
* ডক্টর অব ডেন্টিস্ট্রি

## কমনওয়েলথ

## দন্ত বিশিষ্টতা
* অর্থোডন্টিক্স: ২–৩ বছর
* এন্ডোডন্টিক্স: ২–৩ বছর
* ওরাল অ্যান্ড ম্যাক্সিলোফেসিয়াল surgery: 4–6 বছর (additional time for MD/MBBS degree granting programs)
* পেরিওডন্টিক্স: ৩ বছর
* প্রোস্থোডন্টিক্স: ২–৩ বছর
** ম্যাক্সিলোফেসিয়াল prosthoডন্টিক্স 1 year (a prosthodontist may elect to sub-specialize in ম্যাক্সিলোফেসিয়াল prosthoডন্টিক্স)
* ওরাল অ্যান্ড ম্যাক্সিলোফেসিয়াল radiology: ৩ বছর
* ওরাল অ্যান্ড ম্যাক্সিলোফেসিয়াল pathology: ৩–৫ বছর
* পেডিয়াট্রিক ডেন্টিস্ট্রি: ২–৩ বছর
* ডেন্টাল পাবলিক হেলথ: ৩ বছর

The following are not currently recognized dental specialties in the US:
* ডেন্টাল অ্যানেস্থেসিওলজি (programs currently undergoing CODA accreditation অ্যান্ড ADA review): ২–৩ বছর
* ওরাল মেডিসিন: ২–4 বছর
* স্পেশাল নীডস ডেন্টিস্ট্রি ৩ বছর
* কসমেটিক ডেন্টিস্ট্রি - ranges from a weekend course to a 1-year course depending on the certificate issuing agency.

## কানাডা
* টরন্টো বিশ্ববিদ্যালয় (1৮৬৮)
* ম্যাকগিল বিশ্ববিদ্যালয় (১৯০৫)
* Université de Montréal (১৯০৫)
* ডালহৌসি বিশ্ববিদ্যালয় (১৯০৮)
* ইউনিভার্সিটি অব আলবার্টা (১৯২৩)
* ইউনিভার্সিটি অব ম্যানিটোবা (১৯৫৮)
* ইউনিভার্সিটি অব ব্রিটিশ কলাম্বিয়া (১৯৬৪)
* ইউনিভার্সিটি অফ ওয়েস্টার্ন অন্টারিও (১৯৬৬)
* ইউনিভার্সিটি অব সাসকেচাওয়ান (১৯৬৮)
* Université Laval (১৯৭১)

## তথ্যসূত্র

বিষয়শ্রেণী:উচ্চশিক্ষায়তনিক উপাধি
ক্রেমলিন

thumb|250px|১৯১২ সালে মলেন্সক ক্রেমলিনের একটি দেয়াল।
thumb|right|250px|কলম্না ক্রেমলিনের ধ্বংসাবশেষ।
thumb|right|250px|নিঝনি নভগরড ক্রেমলিন।
right|thumb|250px|মস্কোর পূর্বাঞ্চলে অবস্থিত ইযমায়লোভো ক্রেমলিন।
**ক্রেমলিন** (, *দুর্গ*) একধরনের দেয়াল দ্বারা সুরক্ষিত স্থাপনা বিশেষ যা রাশিয়ার ঐতিহাসিক শহরগুলোতে অবস্থিত। ক্রেমলিন বলতে অনেক সময় ক্রেমলিনসমূহের মধ্যে সবচেয়ে বিখ্যাত মস্কো ক্রেমলিনকে বুঝানো হয়। মস্কো ক্রেমলিন রাশিয়ার রাষ্ট্রপতির দাপ্তরিক বাসভবন।

## রাশিয়ার ক্রেমলিনের তালিকা
* বিশ্ব ঐতিহাসিক স্থান
** মস্কো ক্রেমলিন
** নভগরড ক্রেমলিন
** সলোভেটস্কি মনাসটেরি
** কাযান ক্রেমলিন
* অন্যান্য
** অ্যাস্ট্রাখান ক্রেমলিন
** কলম্না ক্রেমলিন
** নিঝনি নভগরড ক্রেমলিন
** স্কোভ ক্রেমলিন
** রস্টোভ ভেল্কি ক্রেমলিন
** মলেন্সক ক্রেমলিন
** টবোলস্ক ক্রেমলিন
** টুলা ক্রেমলিন
** যারাইস্ক ক্রেমলিন
** ইভানগরড ক্রেমলিন
** অরেশেক দুর্গ
** স্টারায়া লাডোগা 
** আলেকজানড্রোভ ক্রেমলিন
** কোরেলা দুর্গ
** ইযবোরস্ক ক্রেমলিন
* ধ্বংসাবস্থায় আছে এমন ক্রেমলিন
** দোভ ক্রেমলিন 
** পোরখভ ক্রেমলিন
** ভেল্কি লুকি ক্রেমলিন
** তোরঝক ক্রেমলিন
** কপরি দুর্গ
** ভিয়াযমা ক্রেমলিন
** সিযরান ক্রেমলিন 
** উফা
* দেয়ালবিহীন ক্রেমলিন
** ভ্লাদিমির ক্রেমলিন
** দিমিট্রভ 
** রিয়াযান
** ইয়ারোসা্‌ভি
** পেরিস্লাভি যালেস্কি
** খ্‌লাইনোভ (ভিয়টকা)
** ভোলকলামস্ক
* ধ্বংসপ্রাপ্ত ক্রেমলিন
** বরভস্ক
** ভেনিগরদ
** স্টারোডাব
** ভার
** ইয়াম দুর্গ 
** রিয়াযান
** ভেরিয়া
** কস্ট্রমা
** উগলিখ
** স্টারিটসা
** অস্ট্রভ
** অ্যালেক্সিন

## আধুনিক রাশিয়ার বাহিরে অবস্থিত ক্রেমলিন
সোভিয়েত ইউনিয়নের বিভাজনের পরে কিছু ক্রেমলিন রাশিয়ার সীমান্তের বাহিরে পড়ে যায়। এদের মধ্যে কিছু হলঃ
* বেলয, ইউক্রেন 
* ক্লেভ, ইউক্রেন
* পিউটিল্ভ, ইউক্রেন
* নভহরড সিভারস্কি, ইউক্রেন
* চেরনিহিভ, ইউক্রেন
* কামইয়ানইয়েটস, বেলারুশ
* বেলগরড ক্লেভস্কি, ইউক্রেন 
রাশিয়ার অনক আশ্রম/মঠ দুর্গের মত কর নির্মিত, যা অনকটাই ক্রেমলিনের মত দেখতে।

## তথ্যসূত্র

## আরো পড়ুন
* Воронин Н. Н. Владимир, Боголюбово, Суздаль, Юрьев-Польской. М.: Искусство, 1967.
* Кирьянов И. А. Старинные крепости Нижегородского Поволжья. Горький: Горьк. книжн. изд., 1961.
* Косточкин В. В. Русское оборонное зодчество конца XIII — начала XVI веков. М.: Издательство Академии наук, 1962.
* Крадин Н. П. Русское деревянное оборонное зодчество". М.: Искусство, 1988.
* Раппопорт П. А. Древние русские крепости. М.: Наука, 1965.
* Раппопорт П. А. Зодчество Древней Руси. Л.: Наука, 1986.
* Раппопорт П. А. Строительное производство Древней Руси (X—XIII вв.). СПб: Наука, СПб, 1994.
* Сурмина И. О. Самые знаменитые крепости России. М.: Вече, 2002.
* Тихомиров М. Н. Древнерусские города. М.: Гос. изд. полит. лит-ры, 1956.
* Яковлев В. В. Эволюция долговременной фортификации. М.: Воениздат, 1931.

## আরও দেখুন

* 

## বহিঃসংযোগ
* Russian Fortification Architecture
* Man sues Russian Government to own Moscow Kremlin (RT article)
* Twelve Russian Kremlins 

বিষয়শ্রেণী:মস্কোর ভবন ও স্থাপনা
জুবা

**জুবা** (; ) দক্ষিণ সুদানের রাজধানী ও সবচেয়ে বৃহত্তম শহর। এটি দেশটির সেন্ট্রাল ইকুএশেরিয়া নামক একটি প্রদেশেরও রাজধানী। এই শহরটি শ্বেত নীল নদের তীরে অবস্থিত।

## জনসংখ্যা
২০১১ সালের আদমশুমারি অনুযায়ী শহরটির জনসংখ্যা তিন লাখ বাহাত্তুর হাজার চারশত দশ।

## ইতিহাস

## পদটীকা

বিষয়শ্রেণী:আফ্রিকার রাজধানী
বিষয়শ্রেণী:দক্ষিণ সুদানের শহর
বিষয়শ্রেণী:১৯২২-এ আফ্রিকায় প্রতিষ্ঠিত